# data[].attributes.body
Kruna dana bila je priredba koju je vodila sama Ivana Brlić-Mažuranić.

# data[].attributes.body
Radionica: izrada naslovnica Ivaninih knjiga. Radionica za učenike 2. i 4.razreda

# data[].attributes.body
Učenici 4.a koji pohađaju izvannastavnu aktivnost "Domaćinstvo" pekli su kolače.

Detaljne recepte i postupke smo napisali na ploču. Podijelili smo se u tri radne jedinice. Podijelili smo namirnice. Učenici su precizno mjerili odabrane namirnice prema receptu, te miješali i oblikovali keksiće.

Na kraju smo pakirali kolače u kutije i dostavili ih na prodajni štand.

# data[].attributes.body
Dana 17.05.2024. na Dan škole, već tradicionalno su održana i sportska natjecanja u dvorani i na vanjskim terenima OŠ Sesvetska Sela. U dvorani su održana natjecanja u graničaru za djevojke 5. i 6. razreda te natjecanje u odbojci za djevojke 7. i 8. razreda. Na vanjskim terenima su odigrane finalne utakmice u nogometu za dječake od 5.-8. razreda.

Također na vanjskim terenima je održana i utrka za učenike od 1.-4. razreda, ali ovaj puta se trčala štafetna utrka posebno za dječake i djevojčice. Naglasak sportskih natjecanja bio je na predstavljanju svoga razreda, jačanju timskog duha i fair-play-a.

Sva natjecanja su prošla odlično, uz veliku motiviranost natjecatelja i veliko navijanje gledatelja. U natjecanjima je sudjelovalo oko 300 natjecatelja (učenika i učenica), uz podršku punih tribina (učenika, učitelja, roditelja, prijatelja...).

# data[].attributes.body
Na kreativno- likovnoj radionici „Začarana šuma Striborova“, učenici prvih razreda su zakoračili u šumu Striborovu i upoznali se sa zanimljivom bajkom u kojoj se istaknula velika ljubav majke prema sinu. Kao i u svakoj bajci, i u ovoj se isprepliću stvarni i nestvarni likovi. Učenicima su se najviše svidjeli Domaći koji su pomogli starici kad god bi ona zapalila triješće. Tako su i učenici izrazili svoju kreativnost i, od grančica, malo krep papira i boje, izradili male Domaće: „Sve sami mužići od jedva po lakat. Na njima kožusi, kapice i opančići crveni kao plamenovi, kosa i brada sinu kao pepeo, a oči žarko kao živi ugljen." Od kartona i žarkih boja nastala je i vatra i cijelu priču zaokružili smo okupljanjem Domaćih oko ognjišta koji veselo iskaču iz vatre. Kroz radionicu učenici su se upoznali sa značenjem ognjišta kao mjesta okupljanja obitelji.

Nakon veselog kreativnog rada, učenici su odigrali igru „Šuma Striborova na novi način“, u kojoj su razvijali svoju maštu i jezično izražavanje. Cilj igre je bio, tko prvi stigne do šume Striborove, priča priču na svoj način ili mijenja kraj priče.

Ivana Sudar, dipl. učiteljica razredne nastave

# data[].attributes.body
3.B i 3.D uz vodstvo učiteljica Martine Delišimunović Čmigović i Natalije Kovač , nakon pročitanog lektirnog djela Čudnovate zgode šegrta Hlapića bili su očarani Ivaninim radom , životom i zanimljivostima iz Ivanine biografije. Odlučili su nacrtati u tehnici olovke portret naše poznate autorice Ivane B.M.

# data[].attributes.body
Učenici trećih razreda, povodom Dana škole sudjelovali su u književno likovnim radionicama na temu Ivane Brlić Mažuranić.

3.A i 3.C uz vodstvo učiteljica Danijele Divne Dujić i Ivane Vlajčić uživali su u čitanju ulomaka iz Šume Striborove te su od recikliranog materijala izradili siluetu pod nazivom I ja mogu biti kao Ivana B.M.

Rad je organiziran u tri zasebne grupe: Ivanin poznati šešir s cvijećem, Ivanina košuljica od čipke s detaljima poput gumbića i broša te Ivanina suknja i prsluk. U radu su koristili stari papir, karton, vruće ljepilo i tempere.

# data[].attributes.body
Potencijalno daroviti učenici od 4. do 7. razreda sudjelovali su na radionici „U potrazi za Ivanom”. Učenici su bili podijeljeni u tri grupe, a naša škola je bila „blago znanja” u kojoj su učenici pronalazili usmene i tiskane izvore o književnici Ivani Brlić-Mažuranić.

Na temelju dobivenih saznanja i informacijskih izvora učenici nisu samo nadogradili svoje znanje o književnici već su razvijali socijalne i komunikacijske vještine i suradničko učenje. Tako su učenici postajali istraživači, novinari, pisci... i dobro se zabavili bez da su koristili elektroničke uređaje. Baš kao što je nekad bilo...

Školske psihologinje Sanja Kovačić, Silvija Ravić

Školska knjižničarka Ivana Mršić Tikvić

# data[].attributes.body
Uz stručno vodstvo učiteljice likovne kulture održana je likovna radionica oslikavanja majica akrilnim bojama. Motiv su bili zagrebački tramvaji.

# data[].attributes.body
Na radionici njemačkog jezika su učenici/ce pod temom "Brettspiele" igrali društvenu igru "Catan - Das Spiel", a o napetosti partije i učeničkim strategijama svjedoče fotografije.

# data[].attributes.body
Kratki opis radionica pogledajte....

# data[].attributes.body
svibnja obilježili smo Dan škole povodom 150. obljetnice rođenja Ivane Brlić-Mažuranić. Prigodna tema i nenastavni dan, ujedno je bila i savršena prigoda za provedbu projekta "Dan BezVeze".

Cilj projekta je osvijestiti nepovoljan utjecaj prekomjerne i nepromišljene upotrebe tehnologije na pojedinca. Prekomjerna izloženost "ekranima" nepovoljno utječe na mentalno i fizičko zdravlje te razvoj komunikacijskih i socijalnih vještina.

Stoga smo odlučili provesti radionice koje potiču druženje, kretanje, komunikaciju, kreativnost, znatiželju i zajedništvo! Igrali smo društvene igre, crtali, kreirali i izrađivali kostime, glumili, pričali priče, pekli kolače, kreirali majice. Školsko igralište bilo je poprište mnogobrojnih igara i sportskih natjecanja.